Մի քանի տարի առաջ, հանրապետական լրատվամիջոցներից մեկին տված հարցազրույցի ժամանակ Շիրակի թեմի առաջնորդ Միքայել եպիսկոպոս Աջապահյանն այսպիսի միտք էր արտահայտել Գյումրու նախկին քաղաքապետ Վարդան Ղուկասյանի վերաբերյալ. «Իր ամբարտավանությունն այնքան է, որ ինքը քաղաքում ամենաբարձրն է իրեն կարծում, քաղաքում բոլորն իրենից ցածր են եւ թեմի առաջնորդը, եւ մարզպետը: Նա իր եսն է ամենից բարձր դասում: Ֆյուրերն է՝ գահի վրա իր եսն է՝ հետո Աստված, կամ Աստված՝ նույնացած իր հետ: Ինչպես քաղաքն է նույնացած իր եսի հետ, որովհետեւ էստեղ ուզենա՝ արձան կդնի, էնտեղ ուզենա՝ բոստան կցանի, ինչ ուզենա կանի քաղաքի հետ»: